經數:一五四五

經名:阿毘達磨大毘婆沙論卷第三

頁數:一一

上      欄

是世第一法. 得與彼法不同一果. 不相隨

行. 性相離不和合. 或前或後. 得與所得有

時相離. 譬如樹皮或時離樹. 是故得非世

第一法. 煖頂忍得亦復如是

問世第一法爲幾念住. 答現在1唯一. 雜緣法

念住未來具四. 似見道故. 問世第一法爲

幾緣. 答爲四緣. 謂因等無間所緣增上緣.

爲因緣者. 謂與彼相應俱有同類等法爲

因緣. 爲等無間緣者. 謂與苦法智忍爲等

無間緣. 爲所緣緣者. 謂與能緣此心心所

法爲所緣緣. 爲增上緣者. 謂除自性. 與餘

一切有爲法爲增上緣. 問世第一法有幾

緣. 答有四緣. 有因緣者. 謂此相應俱有同

類等法. 有等無間緣者. 謂已生增上忍. 有

所緣緣者. 謂欲界五蘊. 有增上緣者. 謂除

自性餘一切法

問文雖不說義必應有. 云何出世第一法

耶. 答苦法智忍是. 謂此能持一切聖道故.

有餘師說. 金剛喩定是. 謂此能得一切結盡

遍知果故. 有作是說. 初盡智是. 謂此能持

一切無學法故. 或有說者. 阿□多羅三□三

菩提是. 謂於一切有爲法中此最勝故. 復

有說者. 涅槃界是. 謂於一切有爲無爲法

中此最勝故. 有說. 阿羅漢最後聖道刹那

是. 謂如異生位最後刹那心名世第一法.

如是阿羅漢最後刹那無漏心. 名出世第一

法. 有說. 阿羅漢最後心是. 謂如異生位最

後心是世第一法. 如是阿羅漢最後心. 是出

世第一法. 評曰. 彼不應作是說. 以阿羅漢

中      欄

最後心非出世法故. 此諸說中初說爲善.

由此能任持一切聖道故

何故名世第一法. 乃至廣說. 問何故作此

論. 答前雖說世第一法自性. 而未說彼立

名因緣. 今欲說故. 譬如有人世稱最勝. 理

應說彼立名因緣. 爲以族姓. 爲色爲力富

貴眷屬名最勝耶. 此亦如是故作斯論. 何

故名世第一法. 答如是心心所法. 於餘世

間法. 爲最爲勝. 爲長爲尊. 爲上爲妙.

故名世第一法. 此心心所. 於餘世法爲

都勝故說名第一. 爲分勝故名第一耶.

設爾何失. 若都勝故名第一者. 此豈能勝

現觀邊世俗智. 然現觀邊所修世俗智. 是

見道眷屬隨屬. 見道慧力殊勝. 此法不爾. 又

此豈勝雜修靜慮. 然彼等至及所感生. 不

共異生. 此法不爾. 又此豈勝初盡智時所

修善根. 然修彼時離一切障所依淸淨. 此

法不爾. 又此豈勝空空. 無願無願. 無相無

相. 三三摩地. 然彼尙能厭惡聖道. 肉於有

漏. 此法不爾. 若分勝故名第一者. 煖頂忍

等應亦名第一. 各勝彼彼下位善根故. 有

作是說. 此法都勝故名第一. 然約能開聖

道門說. 非據一切. 謂現觀邊世俗智等. 雖

有如前所說勝事. 然皆無力開聖道門. 此

法獨能. 是故都勝. 或有說者. 此法於餘一

切事勝故名第一. 謂現觀邊世俗智等. 所有

勝事皆由此成. 所以者何. 彼諸勝事若無此

法開聖道門. 體尙不修. 肉有勝用. 要由此

法開聖道門. 方修彼體乃有勝用. 彼諸勝

下      欄

事旣由此成. 故此於餘一切事勝. 有餘師

說. 此法分勝故名第一. 問若爾煖等應亦

名第一. 各勝彼彼下位善根故. 答彼於二

分中俱非最勝故. 謂世善法總有二分. 一

依異生. 二依聖者. 世第一法. 雖於聖者世

俗智等不名最勝. 而於異生. 所得靜慮. 無

量解脫. 勝處遍處. 乃至所得第一. 有思及不

2淨觀. 持息念諸念住. 三義觀七處善. 煖頂

忍中. 皆悉最勝. 煖等不爾. 故此獨稱世第

一法. 問此何義故名第一耶. 答此最勝故.

能引第一故. 得第一果故. 趣第一性故.

是第一義. 有作是說. 此能□伏第一有故

是第一義. 有餘師說. 此是異生最後心故.

如高幢頂更無有上. 是第一義.

問此中所說. 爲最爲勝. 爲長爲尊. 爲上爲

妙. 有何差別. 或有說者. 無有差別. 皆是

[&FFFF]#述第一義故. 復有說者. 亦有差別. 且名

則差別. 謂此名最. 乃至名妙. 復次對諸善

根亦有差別. 謂此對聞所成名爲最. 對思

所成名爲勝. 對不淨觀持息念念住等名爲

長. 對煖名爲尊. 對頂名爲上. 對忍名爲

妙. 復次約所依地亦有差別. 謂此依未至

定名爲最. 依初靜慮名爲勝. 依靜慮中

間名爲長. 依第二靜慮名爲尊. 依第三靜

慮名爲上. 依第四靜慮. 名爲妙. 復次依義

不同. 亦有差別. 謂此至邊頂故名爲最. 上

品攝故名爲勝. 作吉祥故名爲長. 體昇進

故名爲尊. 性堅牢故名爲上. 滿所願故

名爲妙. 復次體用有異. 亦有差別. 謂此

經數:一五四五

經名:阿毘達磨大毘婆沙論卷第三

頁數:一二

上      欄

能作苦法智忍等無間緣. 故名爲最. 超過

一切異生善根故名爲勝. 映奪一切世俗善

根. 故名爲長. 能1逮勝德. 故名爲尊. 無二

分故名爲上. 似無漏故名爲妙. 復次相用

有異. 亦有差別. 謂是異生最後心. 故猶如

樹端名爲最. 能開聖道門. 故名爲勝. 根猛

利故名爲長. 以於一切順決擇分此最上.

故名爲尊. 折伏一切煩惱2[&FFFF]#. 故名爲上.

引愛果故名爲妙. 有餘師說. 如是六句. 以

後釋前. 故有差別. 謂此最故名第一. 勝故

名最. 長故名勝. 尊故名長. 上故名尊. 妙故

名上. 由此故名世第一法

復次如是心心所法. 爲等無間. 捨異生性

得聖性. 捨邪性得正性. 能入正性離生. 故

名世第一法. 捨異生性者. 謂此心心所法

能捨異生性. 問誰正能捨異生性耶. 爲世

第一法. 爲苦法智忍. 設爾何失. 若世第一法

正能捨異生性者. 云何住彼能捨彼耶. 若

苦法智忍正能捨異生性者. 此在何位. 爲

生時捨. 爲滅時捨. 若生時捨者. 云何未來能

有 所作. 若滅時捨者. 彼性已捨. 復何所捨.

有作是說. 世第一法. 正能捨異生性. 問此

旣是異生法. 云何住彼而能捨彼. 答住彼

捨彼亦無有過. 如調御者乘象調象. 乘馬

調馬. 乘船御船. 乘車御車. 如勝怨士昇怨害

怨. 如3伐樹人昇樹*伐樹. 世第一法亦復

如是. 依異生性而能捨之. 或有說者. 苦法

智忍正能捨異生性. 謂正生時捨異生性.

於正滅位能斷欲界見苦所斷十種隨眠.

中      欄

如燈時發明破闇. 滅時燒炷熱器盡油.

問云何未來能有所作. 一法 二用. 理豈應

然. 答於義無違許亦何失

謂一切法. 能於未來有作用者. 總有三類.

一者內法. 如苦法智忍. 二者外法. 如日等

光明. 三者內外法. 如諸生相. 一燈多用世

所共知. 苦法智忍二用何失. 有餘師言. 世

第一法苦法智忍. 更互相資捨異生性. 謂

世第一法. 與異生性雖□相違. 而力劣故

不能獨捨. 由此引生苦法智忍. 共相助力

捨異生性. 譬如□人依因健者. 更相助力

能伏怨家. 由此因緣. 世第一法如無間道.

苦法智忍如解脫道. 捨異生性. 是故世第一

法. 與異生性成就得俱滅. 苦法智忍. 與異

生性不成就得俱生. 得聖性者. 謂此心心

所法. 能得苦法智忍. 以能任持一切聖法.

故且說彼以爲聖性. 又餘聖道雖亦聖性

攝. 然非此所得故不說之. 有說. 見道皆是

聖性. 有餘師說. 一切聖道皆是聖性. 若不

爾者. 修道無學道中應不成就聖性. 是則

不應名爲聖者. 問世第一法. 唯能引得苦

法智忍. 於苦法智尙不能得. 肉能得餘. 云

何乃言此得聖性. 答一切聖道能成聖者.

皆名聖性. 種類同故世第一法得彼一分. 亦

名爲得. 如說燒衣

捨邪性者. 謂此心心所法. 能捨三種邪性.

一業邪性. 二趣邪性. 三見邪性. 業邪性者. 謂

五無間業. 趣邪性者. 謂三惡趣. 見邪性者. 謂

五顚倒見. 問於此位中. 業趣邪性先不成

下      欄

就. 道類智時. 捨見邪性. 乃得究竟. 如何可

說此位能捨三邪性耶. 答由三緣故此位

名捨. 一由不作故名捨. 謂業邪性. 二由不

往故名捨. 謂趣邪性. 三由不行故名捨.

謂見邪性. 問增上忍時三緣已具. 何故此位

乃說捨4邪. 答今破彼依故說捨彼. 問何

謂彼依. 答無覆無記異生性. 是謂諸煩惱依

異生性. 害諸有情. 令於生死受諸苦故.

如師子王. 依止無覆無記窟穴. 能害種種

傍生等類. 世第一法. 能捨彼依異生性

故. 說名捨彼. 有餘師說苦法智忍. 是彼對

治. 世第一法. 引之令生. 故說捨彼. 問業

趣邪性是修所斷. 苦法智忍如何能治. 答苦

法智忍. 能爲五種對治. 謂捨斷持不作不往

對治. 捨對治者. 謂此能捨異生性故. 斷對

治者. 謂此能斷欲界見苦所斷十隨眠故. 持

對治者謂此能持一切後位諸聖道故. 不作

對治者. 謂此能令畢竟不作五無間故. 不

往對治者. 謂此能令畢竟不往三惡趣故.

得正性者. 謂此心心所法. 能得苦法智忍.

以能任持一切正法. 故且說彼以爲正性. 又

餘聖道雖亦正性攝. 然非此所得故不說

之. 有說. 見道皆是正性. 有餘師說. 一切聖

道皆是正性. 若不爾者. 修道爲學道中. 應不

成就正性. 是則不應名5爲聖者. 問世第

一法. 唯能引得苦法智忍. 於苦法智尙不

能得. 肉能得餘. 云何乃言此得正性. 答

一切聖道離顚倒故. 皆是正性. 種類同故.

世第一法得彼一分亦名爲得. 如說燒

經數:一五四五

經名:阿毘達磨大毘婆沙論卷第三

頁數:一三

上      欄

衣

能入正性離生者. 謂此心心所法. 能入見

道. 問一切聖道. 皆是正性亦是離生. 何故此

中獨說見道. 答一切煩惱或諸貪愛. 令諸善

根不得成熟. 及令諸有潤合起過. 雖皆名

生而見所斷. 於此所說生義增上. 見道能

爲畢竟對治. 是故見道獨說離生. 諸不正

見. 要由見道. 能畢竟斷故名正性. 世第一

法無間引起. 故說能入正性離生. 復次一切

煩惱或諸貪愛. 能令善根不得成熟. 及令

諸有潤合起過. 皆名爲生. 見道起已□彼

勢力. 令不復爲增上生過. 由此見道獨名

離生. 入正性言義如前說. 由此義故尊者

妙音作如是說. 諸有情類善根成熟能入見

道. 是故見道名爲離生. 復次見所斷惑. 令

諸有情墮諸惡趣受諸劇苦. 譬如生食久

在身中. 能作種種極苦惱事. 是故此惑說名

爲生. 見道能滅故名離生. 入正性言. 亦如

前說. 復次有身見等剛强難伏. 如獸[&FFFF]#□

故說名生. 見道能滅故名離生. 入正性言

亦如前說. 復次此中生名顯異生性. 能起

暴惡諸惑業故. 見道捨彼故說離生. 餘如

前說. 復次見修所斷諸煩惱聚. 展轉相助

引無窮生. 見道起已□彼勢力. 令不能招

無窮生過. 是故見道獨謂離生. 餘如前說.

復次異生身中. 煩惱惡業極不調順. 故說爲

生. 諸瑜伽師於此淪沒. 見道拔彼置聖位

中. 故名離生. 餘如前說. 復次見所斷惑. 猶

如根栽. 生無窮過. 見道永拔. 故名離生.

中      欄

餘如前說. 有餘師說. 此文應言入正性決

定. 所以者何. 謂於此時從不定聚出入正

定聚故. 復次行者爾時捨邪定聚所依異生

性入正定聚所依見道. 是故名爲入正性

決定. 復次行者爾時捨五同分入八同分.

五同分者. 謂諸異生所有同分. 依彼能造

五無間故. 八同分者. 謂諸聖者. 所有同分

依彼能得四向果故. 彼於爾時捨邪定分

入正定分. 是故名入正性決定. 復次所入

見道非邪定聚. 故名正性. 非不定聚故名

決定. 有作是言. 此聲顯入正性任持. 以此

尼夜摩聲亦顯任持義故. 如牛馬等. 所防

1[&FFFF]#處. 任持彼類不令放逸. 諸[&FFFF]#伽師亦復

如是. 住見道已終不放逸故. 說世第一

法名入正性任持. 譬喩部師作如是說. 此

聲顯入正性離繫. 以夜摩聲. 亦顯繫義尼.

謂遮止亦顯離義. 一切聖道永離繫縛. 名尼

夜摩. 餘如前說. 聲論者言. 此聲顯入正性

不往. 以夜摩聲. 亦顯往義尼. 謂遮止亦顯

不義. 諸[&FFFF]#伽師. 得聖道已. 畢竟不往不善

2士趣. 是故聖道名尼夜摩. 餘如前說. 或有

說者. 此文應言入正性如理. 一切聖道. 與

理相應. 故名如理. 餘如前說. 復有說者. 此

文應言從平等位入於正性. 平等位卽是

世第一法時. 正性言顯示苦法智忍等. 世第

一法. 能從自位入於見道. 故名爲入. 問諸

平等者. 亦正性耶. 答此應作順後句. 謂諸

正性皆是平等. 有是平等而非正性. 此體

卽是世第一法. 問何故世第一法. 是平等

下      欄

非正性耶. 答無始時來. 心心所法. 由諸煩

惱惡行倒見所惱亂故成不正直. 世第一

法. 伏除彼故令心心所轉成正直. 故名平

等. 然是有漏有隨眠故不名正性. 復次佛及

獨覺聲聞種3姓. 同於此位. 住上上品. 故名

平等. 餘如前說. 復次現行等故. 說名平等.

謂諸行者於此位中. 皆一刹那而現行故. 復

次世第一法. 處在中位. 如懸稱繩故名平

等. 如稱稱物繩懸其中. 若輕重有偏則低

[&FFFF]#不等. 世第一法亦復如是. 處在聖者異

生中間若苦法智忍已生. 則偏住聖者品. 若

增上忍正滅. 則偏住異生品. 是故唯此是平

等位. 問爾時猶是異生位攝. 何故乃名住平

等位. 答爾時雖在異生位中. 而背異生趣

心聖位. 故名平等. 餘則不然. 復次世第一

法與苦法智忍. 有四事等故. 名爲平等. 一

者地等. 謂依此地起苦法智忍. 卽依此地

世第一法. 二者根等. 謂若苦法智忍. 與此

根相應. 世第一法相應亦爾. 三者行相等.

謂若此行相苦法智忍. 卽此行相世第一法.

四者所緣等. 謂若緣此境起苦法智忍亦

卽緣此境起世第一法. 尊者世友作如是

說. 有誦名入正性離生. 謂諸聖道永滅顚

倒故名正性. 離隔生故復名離生. 謂無始

來見修所斷二分煩惱展轉和合. 作諸惡事

性剛强故說名爲生. 見道起已斷彼一分.

令彼展轉永乖離故. 世第一法爲此一分等

無間緣故名爲入. 有誦名入正性決定. 謂

見道位無漏相續. 必無餘隔故名決定後

經數:一五四五

經名:阿毘達磨大毘婆沙論卷第三

頁數:一四

上      欄

位不然. 餘如前說

世第一法. 當言欲界乃至廣說. 問何故作此

論答雖已說彼立名因緣. 而未分別在何

界繫今欲分別. 如人言勝已說勝因. 而未

知彼所居國邑. 此亦如是故作斯論. 復次

爲止他宗差別執故. 謂大衆部執. 世第一

法通欲色界繫. 所以者何. 彼謂若地有現觀

邊諸世俗智. 此地卽有世第一法. 若犢子

部執. 世第一法通色無色界繫. 所以者何.

彼謂若地有諸聖道. 此地卽有世第一法.

若化地部執. 世第一法通三界繫. 所以者

何. 彼謂若地有盡智時. 所修善根. 此地卽

有世第一法. 若法密部執. 世第一法通三界

繫及不繫. 所以者何. 彼謂如是世第一法旣

名世故通三界繫. 名第一故亦通不繫. 卽

彼部中復有別執. 世第一法非三界繫亦

非不繫. 所以者何. 彼謂如是世第一法.

名第一故非三界繫. 以名世故亦非不繫.

爲止如是他宗別執顯示己宗故作此論.

世第一法. 當言欲界繫色界繫無色界繫

耶. 答應言色界繫. 此卽顯示世第一法唯

色界繫. 雖有此言而更應說其所以. 何故

此法不應言欲界繫耶. 答非以欲界道能

斷蓋制纏. 令欲界纏不復現起. 乃以色界

道能斷蓋制纏. 令欲界纏不復現起. 若以

欲界道能斷蓋制纏. 令欲界纏不復現起.

如是世第一法. 應言欲界繫. 然非以欲界

道能斷蓋制纏. 令欲界纏不復現起. 乃以

色界道能斷蓋制纏. 令欲界纏不復現起

中      欄

是故世第一法. 不應言欲界繫. 此中斷

制不復現起言. 顯示畢竟斷制不起義. 以

欲界道不能畢竟斷蓋制□令不復起. 是

故無有世第一法. 色界不然故於彼有. 問

何故欲界. 無有畢竟斷制不起道. 而色界有

耶. 答欲界非定地. 非修地非離染地. 是故

無有畢竟斷制不現起道. 色界是定地. 是修

地是離染地. 故有此道. 復次欲界. 不善根强

善根弱故無此道. 色界善根强無不善根故

有此道. 復次欲界不善勝因長養. 善不爾

故. 色界善法勝因長養. 無不善故. 復次

欲界不善如主有力. 善法如客無勢力故.

色界善法如主有力. 無不善故. 復次欲界

不善能斷善根. 善不爾故. 色界善法斷不

善根. 無不善故. 復次欲界威儀不相敬難

如夫妻故. 色界威儀共相敬難如母子故.

復次欲界威儀無所忌憚. 譬如王子與長

者子. 同[&FFFF]#圄故. 色界威儀有所忌憚. 譬如

王子與執惡子. 同[&FFFF]#圄故. 復次欲界善根.

與欲界惑. 必同一縛無力斷彼. 如人被

縛不能自解肉能害他. 此亦如是. 色界

善根與色界惑. 有不同縛地有別故. 尙

能斷自界肉不能斷不復次欲界善根必

爲欲界愛所染著不能永棄. 如人親友

雖劣不捨. 色界善根. 有非色界愛. 所染著

地有別故. 於自界愛尙能永斷. 肉不能斷

下地諸愛. 復次以有漏道斷煩惱時. 欣

修自地厭斷於下. 欲界無下可厭斷故.

無有能畢竟斷制不起道. 色界有下可厭

下      欄

斷故. 得有能畢竟斷制不起道. 有餘師說.

此中斷制不起言. 顯示暫時斷制不起義.

以欲界道尙不能暫時斷蓋制纏令不復

起. 肉能畢竟. 是故無有世第一法. 色界

不然. 故於彼有如暫時斷制不起. 畢竟

斷制不起. 如是有片無片. 有影無影. 有隨縛

無隨縛. □枝幹拔根本. 伏纏垢害隨眠.

應知亦爾. 問欲界可無畢竟斷制不起道.

豈亦無暫時斷制不起1道耶. 答雖有此道.

而不可信. 所以者何. 以不堅牢不久住不

流注. 非增上不相連續. 不久隨轉. 心於

所緣速取速捨. 無勝勢力伏諸煩惱. 故不

能入正性離生. 如池水上有色著等. 蝦[&FFFF]#

小石投擲其中. 雖初暫離後卽隨合. 如是

欲界. 雖有暫時斷蓋等道. 而不可信. 廣說

如前. 於色界中. 非唯有彼畢竟斷制不現

起道. 而亦有彼暫時斷制不現起道深可保

信. 所以者何. 以彼道堅牢. 久住流注增上.

相連續久隨轉. 心於所緣不速取捨. 有

勝勢力伏諸煩惱. 故能趣入正性離生. 如

池水上有色著等. 龍象大石投入其中. 經久

離散. 難可還合. 如是色界亦有暫時斷蓋

等道. 而可保信. 廣說如前. 是故應知欲界

無有斷蓋等道. 色界不爾. 由此應言世第

一法唯色界繫. 非欲界繫. 問世第一法. 不

能斷結. 何故乃言若以欲界道起斷蓋制

纏. 令欲界纏不復現起. 如是世第一法. 應

言欲界繫等. 答世第一法. 雖不斷結而此

善根勝妙第一. 在深遠處. 宜應與彼能斷

經數:一五四五

經名:阿毘達磨大毘婆沙論卷第四

頁數:一五

上      欄

結道. 同在一地. 是故應以此道證之. 復次

世第一法. 引生見道定與見道同在一地.

見道旣能斷諸煩惱. 故斷結道可爲此證.

復次世第一法. 旣於欲界極生厭患. 應與

能治欲界惑道. 同在一地. 故可引彼. 證此

法有. 問若爾世第一法唯應在未至地. 唯未

至地能斷欲界諸煩惱故. 上地應無. 答對

治有二種. 一斷對治. 二厭壞對治. 未至地.

於欲界具二對治. 上五地於欲界雖無斷

對治. 而有厭壞對治故. 彼亦有世第一法.

尊者妙音作如是說. 色界六地於欲界惑.

皆得具有二種對治. 上五地道非不能斷.

由未至地先已斷故. 雖有斷力而無可

斷. 譬如六人. 同一1[&FFFF]#家. 而共議言隨於何

處. 獲者便害. 於中一人先獲害之. 其餘五

人雖有害力而無可害. 又如六人各持一

燈. 相與次第入一闇室. 初證入時諸闇皆破.

餘雖有力無闇可除. 又如日光初中後分.

無不皆與夜闇相違. 日初出時. 破闇皆盡.

餘雖有力無闇可破. 如是六地. 於欲界惑

雖皆能斷. 廣說如前. 問云何得知. 色界六

地. 於欲界惑具二對治. 彼作是言. 依上五

地入見道者. 於欲界斷分別作證. 別起無

漏離繫得故. 若上2五地於欲界惑. 無斷對

治此事應無. 評曰. 不應作如是說. 彼於

欲界煩惱畢竟. 無有能斷者故. 誰言彼地

有無漏得. 於欲界斷分別作證. 而復引被

證此義耶. 是故前說於理爲善. 問因論生

論. 世第一法. 何故不能斷諸煩惱. 答世第

中      欄

一法彼於爾時善根微小. 法身未長而有

威勢. 以善根微小法身未長故不能斷惑.

有威勢故不爲煩惱3之所□伏. 如師子

子身小未長而有威勢. 以身小未長故不

能害獸. 有威勢故不爲諸獸之所侵害.

或有說4言. 世第一法唯一刹那故不能斷.

問苦法智忍亦一刹那云何能斷. 答苦法智

忍. 雖一刹那而有相續起故能斷惑. 世第

一法無如是事故不能斷. 有餘師言. 世

第一法. 加行道攝故不能斷. 要無間道方能

斷故. 於此義中復有分別. 問何緣世第一

法. 唯在色界繫耶. 答以彼色界能爲三道

三地三根等無間緣. 又能引發初法智品次

類智品. 餘界不然. 故世第一法唯是色界繫.

問世第一法何緣定非欲界繫耶. 答欲界非

定界非修界非離染界. 要定界修界離染

界. 乃有世第一法故. 復次欲界是卑賤界是

[&FFFF]#重界是下劣界. 要尊勝界. 細輕界. 勝妙界.

乃有世第一法. 復次若世第一法是欲界繫

者. 便有能緣自性過故. 謂彼若是欲界繫

者. 爲緣自性. 爲不能緣. 若緣自性有違

理失. 自性不能取自性故. 若不能緣便

卽緣此法起世第一法. 苦法智忍. 遍緣欲

界五蘊爲境. 此亦應然. 是故世第一法. 決

定非欲界繫

*說一切有部發智大毘婆沙論*卷第三

下      欄

阿毘達磨大毘婆沙論卷第四

五百大阿羅漢等造

*三藏法師玄□奉   詔譯

雜蘊第一中世第一法納息第一之三

何故此法. 不應言無色界繫耶. 答入正性

離生. 先現觀欲界苦爲苦. 後合現觀色無

色界苦爲苦. 聖道起先辨欲界事. 後合辦

色無色界事. 若入正性離生. 先現觀無色界

苦爲苦. 後合現觀欲色界苦爲苦. 聖道起

先辦無色界事. 後合辦欲色界事. 如是世

第一法. 應言無色界繫. 然入正性離生. 先

現觀欲界苦爲苦. 後合現觀色無色界苦

爲苦. 聖道起先辨欲界事. 後合辦色無色

界事. 是故世第一法. 不應言無色界繫.

此中入正性離生. 先現觀欲界苦爲苦. 後

合現觀色無色界苦爲苦者. 謂見道中. 先別

現觀欲界苦諦. 爲苦行相. 後合現觀色無

色界苦諦爲苦行相. 問見道位中. 具觀四

諦. 何故但說觀苦諦耶. 答見道位中. 先觀

苦諦. 以相[&FFFF]#顯. 是故偏說. 問四種行相. 皆

現觀苦. 何故但說苦行相耶. 答理應具說

而不說者. 當知此中是有餘說. 有說此文

但應作如是說. 先現觀欲界苦. 後合現觀

色無色界苦. 不應言爲苦. 而復言爲苦者

有何意耶. 答四行相中. 苦最居首故且說苦

類顯餘三. 有說以苦行相久遠所傳. 過去

如來應正等覺. 皆於首諦標苦名故. 有說

經數:一五四五

經名:阿毘達磨大毘婆沙論卷第四

頁數:一六

上      欄

以苦行相. 1唯屬苦諦故偏說之. 非常行相

通屬三諦. 空非我行相屬一切法故. 有說

此苦行相. 能違諸有能棄生死. 勝餘行相

順厭心故. 乃至□兒雖得種種上妙飮食.

適欲食時有人語言. 此食有苦卽便棄捨.

是故偏說. 有說以苦行相易可信受. 謂內

外道老少愚智皆信有苦. 是故偏說. 有說苦

相[&FFFF]#顯易以智知□說卽了. 是故偏說. 如

智於所知. 覺於所覺. 行相於所行. 根於根

義. 能緣於所緣. 應知亦爾. 問何故行者. 見

道位中. 先現觀欲界苦. 後合現觀色無色界

苦耶. 答[&FFFF]#細異故. 謂欲界苦[&FFFF]#易可觀察

故先現觀色無色界苦. 細難可觀察故後

現觀. 如習射人先射[&FFFF]#物後射毛端. 此亦

如是. 問若爾色界苦[&FFFF]#無色界苦細. 何故

行者俱時現觀. 答以觀行者. 於定不定二界

差別起現觀故. 謂欲界苦不定界攝故別現

觀. 色無色界苦俱定界攝故合現觀. 如定不

定界. 修不修界. 離染不離染界. 應知亦爾.

有說欲界苦於觀行者. 現爲逼惱猶如重

擔故先現觀. 色無色界苦. 於觀行者. 則

不如是故後現觀. 有說欲界苦是觀行者現

所執受故先現觀. 色無色界苦. 則不如是

故後現觀. 有說欲界苦於觀行者現生痛

惱故先現觀. 色無色界苦不爾故後現觀.

有說欲界苦行者現見故先現觀. 色無色界

苦不爾故後現觀. 問若色無色界苦不現

見者. 行者云何於彼現觀. 答現見有二種.

一執受現見. 二2離染現見. 彼觀行者於

中        欄

欲界苦具二現見. 於色無色界苦但有*離

染現見. 猶如商人有財兩擔. 一自擔之. 二

使人擔. 於自所擔. 具二現見. 謂輕重現見

及財物現見. 於他所擔唯有一種財物現

見此亦如是. 有說欲界苦近故先現觀. 色

無色界苦遠故後現觀. 如近遠與身俱不

與身俱. 在自身在他身亦爾. 有說欲界

苦有三種. 謂善不善無記故先現觀. 色無色

界苦. 但有二種. 謂善無記故後現觀. 有說

3修觀行者將入聖時. 必成就欲界異生性.

不成就色無色界異生性. 現觀法爾於成

就者先起. 於不成就者後起. 有說見欲界

苦時斷二種結. 謂不善無記故先現觀. 見

色無色界苦時唯斷無記結故後現觀. 如

不善無記. 有異熟無異熟. 生二果生一果.

無□無愧相應. 無□無愧不相應. 當知亦爾.

有說如異生位. 謗苦諦時. 先謗欲界苦.

後謗色無色界苦. 今入聖位信苦諦時. 亦

先信欲界苦. 後信色無色界苦. 如諦信迷

悟疑決. 應知亦爾. 是故於欲界苦先別現

觀. 於色無色界苦後合現觀

聖道起先辦欲界事. 後合辦色無色界事

者. 謂見道中. 先別辦於欲界所應作事. 後合

辦於色無色界所應作事. 問現觀辦事. 有何

差別. 有作是言. 此無差別現觀卽是所辦

事故. 故有說者. 亦有差別且名卽差別. 謂

此名現觀. 此名辦事. 復次通達所緣是現

觀. 斷諸煩惱是辦事. 復次現觀者謂智現

觀. 辦事者謂事現觀. 復次現觀者謂智遍知.

下      欄

辦事者謂斷遍知. 如智遍知. 斷遍知智作

證. 4得作證. 明解脫道道果. 應知亦應. 復次

現觀者. 謂無間道所作. 辦事者. 謂解脫道

所作. 如無間道所作. 解脫道所作. 斷繫得證

離繫. 得除過失修功德. 出下賤入勝妙.

捨無義得有義. 盡愛膏油受無熱樂. 應

知亦爾復有說者. 刹那是現觀. 相續是5辦

事. 如刹那相續入數. 入應知亦爾. 若入正

性離生等者. 反擧非理. 順成是義. 問如於

色界苦非先現觀. 而世第一法是色界繫. 如

是於無色界苦. 雖非先現觀. 何妨世第一

法是無色界繫. 答以色界中有遍緣智. 能

緣自地及緣上下. 故於色界苦. 雖非先現

觀而世第一法. 得是色界繫. 無色界中無

遍緣智. 雖緣自上而不緣下. 故世第一法

非無色界繫

復次入無色定. 除去色想. 非除色想能知

欲界. 若緣此法起苦法智忍. 卽緣此法起

世第一法. 問此中復次理不應說. 應但說

言入無色定除去色想. 乃至廣說. 所以者

何是一門故. 有餘於此以義正文應作是

言. 何故此法不應言無色界繫. 答入無色

定除去色想. 乃至廣說. 所以者何. 此於所

問義是根本答. 故應作是說. 而不說者. 有

何意耶. 答夫設言論法有二種. 一者方便.

二者根本. 先所說者. 是方便言論. 今所說者.

是根本言論. 根本異方便故. 復次言方便

法在前故. 應如文說. 有作是說. 論道有

二. 一者開縱. 二者遮奪. 此中前門. 是開縱

經數:一五四五

經名:阿毘達磨大毘婆沙論卷第四

頁數:一七

上      欄

論道. 後門是遮奪論道. 由此本文於義無

失. 有餘師說. 此中前門顯苦法智忍但緣

欲界. 後門顯世第一法與苦法智忍同一

所緣故. 彼定非無色界繫. 以無色定有除

色想. 必不緣下有漏色故. 除色想定. 在四

無色及彼上三近分地攝. 問有多處說. 除色

想言. 謂此處說入無色定. 除去色想. 乃至

廣說. 大種蘊說. 云何除色想. 謂有苾芻.

起如是勝解. 乃至廣說. 波羅衍拏. 亦作是

說

諸有除色想    能除一切身

於內外法中    無有不見者

衆義品中. 亦作是說

於想有想非卽離  亦非無想非除想

如是平等除色想  無有染著彼因緣

如是諸說. 義有何異. 答此蘊中說. 不緣下

地流轉諸色名除色想. 大種蘊說. 遣積集

色令不現前名除色想. 波羅衍拏衆義品

說. 斷色界愛名除色想. 有說此處除色想

者通四念住. 大種蘊說除色想者. 唯身念

住. 波羅衍拏衆義品說. 除色想者. 唯法念

住有說此處除色想者. 在七地攝謂四無

色上三近分大種蘊說. 除色想者. 在第四

靜慮攝. 波羅衍拏衆義品說除色想者. 亦

在七地攝. 謂未至中間四靜慮. 空無邊處近

分. 有作是言. 大種蘊說除色想者. 是不共

唯內道有故. 餘三是共. 有餘師說. 此蘊所說

除色想者. 是共內外道俱有故. 餘三是不

共. 如是名爲諸說1義異

中       欄

於此義中. 復有分別. 問何緣世第一法. 非

無色界繫耶. 答非田等故. 謂無色界於世

第一法. 非田非器非地. 不能生長世第一

法. 故於彼無. 復次若地有餘順決擇分. 彼

地可有世第一法. 無色界無餘順決擇分.

是故無有世第一法. 復次若定. 容有遍觀

三界四諦善根. 彼定可有世第一法. 於無

色定無此善根. 是故無有世第一法. 復次

若定容有緣一切法無我行相. 彼地可有

世第一法. 無色定中無此行相. 是故無有

世第一法. 復次若地. 能修現觀邊世俗智. 彼

地可有世第一法. 無色地中無如是事. 故

彼無有世第一法. 復次若地有見道. 可有

世第一法. 無色界中無有見道. 是故無有

世第一法. 問因論生論. 何故無色界無見道

耶. 答如前所說無世第一法因亦爲此證.

復有別義. 謂無色界奢摩他增故. 要毘[&FFFF]#舍

那增地. 能有見道. 有餘於此雙遮二界. 謂

欲界極[&FFFF]#故. 無色界極細故. 俱無世第一

法. 復次欲界善根極羸劣故. 無色界善根極

比昧故. 俱無世第一法. 復次欲界極喧動故.

無色界極寂靜故. 俱無世第一法. 復次若

地. 有遍緣智及斷結道. 彼地容有世第

一法. 欲界雖有遍緣智. 而無斷結道. 無色

界雖有斷結道. 而無遍緣智. 是故俱無世

第一法. 問頗有二聖者. 同生一處. 於世第

一法. 一成就. 一不成就耶. 答有. 謂一依初

靜慮. 入正性離生. 一依第二靜慮. 入正性

離生. 彼俱命終生第二靜慮. 依初靜慮者.

下      欄

不成就世第一法. 越地捨故. 依第二靜慮

者. 猶成就世第一法. 生自地故. 問頗有二

阿羅漢. 俱在欲界於世第一法. 一成就. 一

不成就耶. 答有. 謂一依初靜慮. 入正性離

生. 一依第二靜慮. 入正性離生. 彼俱命終.

生第二靜慮中. 有未離欲界. 俱得阿羅漢

果. 依初靜慮者. 不成就世第一法. 越地

捨故. 依第二靜慮者. 成就世第一法. 生自

地故

世第一法. 當言有尋有伺. 乃至廣說. 問何故

作此論. 答雖已說彼在色界繫. 而未分別

彼在何地. 今欲分別. 如已知人所居國邑.

而未知彼所居宅等. 此亦如是故作斯論.

復次爲令疑者得決定故. 謂先說言. 世第

一法. 唯色界繫. 然色界中. 有三種地. 一有

尋有伺地. 二無尋唯伺地. 三無尋無伺地.

而未顯示世第一法定在何地. 有諸善根

唯2在有尋有伺地. 如3詞無□解. 有諸善

根. 唯在無尋無伺地. 如淨解脫. 後四勝處.

前八遍處. 有諸善根. 在有尋有伺. 及無尋

無伺地. 如喜無量. 有說. 亦如初二解脫. 前

四勝處. 勿有生疑. 世第一法. 唯在一地. 或

在二地. 今成立彼定在三地. 故作此論. 世

第一法. 當言有尋有伺. 無尋唯伺. 無尋無

伺耶. 答應言或有尋有伺. 或無尋唯伺. 或

無尋無伺. 問何故顯示世第一法在三地

耶. 答爲止餘部執. 此善根唯在一法. 謂或

有執. 世第一法. 唯有尋有伺. 有相有警覺.

非等引屬異生緣諸行. 唯有尋有伺者. 思

經數:一五四五

經名:阿毘達磨大毘婆沙論卷第四

頁數:一八

上      欄

□轉故. 有相者緣名起故. 有警覺者. 有

功用故. 非等引1者相續轉故. 屬異生者. 異

生得故. 緣諸行者. 緣有爲故. 爲止彼執.

顯此善根. 通在三地. 云何有尋有伺. 答若

依有尋有伺三摩地. 入正性離生. 彼所得世

第一法. 謂依未至及初靜慮. 入正性離生

者. 所得世第一法. 問此中依言. 欲顯何法.

有作是說. 此俱生定說名爲依. 謂世第一

法. 相應定以依聲說. 此俱生依. 有成文證.

如智蘊說. 若依空三摩地. 入正性離生. 彼

於苦法 智忍相應定. 以依聲說. 此亦如是.

有餘師說. 此等無間緣定. 說名爲依. 謂增

上忍相應定. 以依聲說. 如是說者. 卽彼2三

地. 說名爲依. 後所說依. 應知亦爾. 云何無

尋唯伺. 答若依無尋唯伺三摩地. 入正性離

生. 彼所得世第一法. 謂依靜慮中間. 入

正性離生者. 所得世第一法. 云何無尋無伺.

答若依無尋無伺三摩地. 入正性離生. 彼所

得世第一法. 謂依第二第三第四靜慮. 入正

性離生者. 所得世第一法

若依未至定. 入正性離生. 彼修一地. 見道

一地. 世第一法. 二地現觀邊世俗智. 若依初

靜慮. 入正性離生. 彼修二地. 見道一地. 世

第一法. 三地現觀邊世俗智. 若依靜慮中

問. 入正性離生. 彼修三地. 見道一地. 世第

一法. 四地現觀邊世俗智. 若依第二靜慮

入正性離生. 彼修四地. 見道一地. 世第一

法. 五地現觀邊世俗智. 若依第三靜慮. 入

正性離生. 彼修五地. 見道一地. 世第一法.

中      欄

六地現觀邊世俗智. 若依第四靜慮. 入正性

離生. 彼修六地. 見道一地. 世第一法. 七地

現觀邊世俗智. 有餘師說. 若依初靜慮. 入

正性離生彼修二地. 見道二地. 世第一法.

三地現觀邊世俗智. 若依靜慮中間. 入正

性離生. 彼修三地. 見道三地. 世第一法. 四

地現觀邊世俗智. 所以者何. 以彼三地. 皆一

地故. 一隨眠故. 此中善法互爲因故. 依

餘地如前說. 評曰彼不應作是說. 所以者

何. 若作是說. 則依靜慮中間. 入正性離生

者. 應得二地世第一法. 謂有尋有伺. 及無

尋3唯伺. 若爾便違此文. 所說云何. 有尋有

伺. 若依有尋有伺三摩地. 入正性離生. 彼

所得世第一法. 云何無尋4唯伺. 若依無尋

唯伺三摩地. 入正性離生彼所得世第一法.

勿有此過. 是故前說於理爲善. 問何故見

道. 修自他地. 世第一法. 唯修自地耶.

答見道無漏解脫離繫. 世第一法不如是

故. 復次見道雖在地而不墮界. 世第一法

在地亦墮界故. 復次見道由三緣故修. 一

因長養故. 二同辦事故. 三同對治故. 因長養

者. 謂六地見道. 展轉爲因. 同辦事者. 謂上

地見道. 所應作事. 下地見道. 亦能辦之. 同

對治者. 謂上地見道. 所對治惑. 下地見道.

亦能對治. 修道亦以如上所說三緣故修自

地他地. 因長養者. 謂九地修道. 展轉爲因.

又如法智離欲界染. 亦修類智. 此但由一

緣謂因長養故. 同辦事者. 謂上地修道所

應作事. 下地修道亦能辦之. 又如苦智所

下      欄

應作事. 乃至道智. 亦皆能辦. 同對治者. 謂上

地修道所對治惑. 下地修道亦能對治. 又如

一念此智現前. 能於未來修無量念. 世第

一法. 非因長養. 諸地不能互爲因故. 亦非

同辦事. 於煩惱斷. 不能證故. 亦非同對

治. 以不能永斷諸煩惱故. 復次世第一法.

繫屬相續. 見道不如是故. 復次第世一法.

能辦異熟. 見道不如是故. 復次世第一法.

爲愛所繫. 見道不如是故. 復次世第一法.

有垢有過. 有毒有刺. 有染有濁. 見道不

如是故. 復次世第一法依異生身. 異生身

法不修他地. 見道唯依聖者身. 聖者身法

修自他地故. 問世第一法. 與現觀邊諸世

俗智. 同是有漏. 何故彼智. 自他地修. 世第一

法. 唯修自地. 答現觀邊世俗智. 是見道眷

屬. 依見道修. 如見道修自他地. 彼智亦爾

世第一法. 不如是故. 復次現觀邊世俗智.

依聖者身. 聖者能修自地他地. 世第一法.

不如是故. 復次現觀邊世俗智. 依隨信

隨法行身. 彼能具修自地他地. 世第一法.

不如是故. 復次現觀邊世俗智. 依隨信

隨法行身. 彼能具修自地他地. 世第一法.

不如是故. 復次現觀邊世俗智. 有5[&FFFF]#敵

無勢力. 有*[&FFFF]#敵故. 自他地修. 無勢力故

依他力修. 世第一法. 無*[&FFFF]#敵有勢力. 無

*[&FFFF]#敵故. 唯修自地. 有勢力故. 依自力修.

復次現觀邊世俗智. 不用功得. 隨見道力.

自他地修. 世第一法. 用功而得. 是故唯能

修於自地

問何故六地. 所起見道. 上能修下. 下不修

上. 答上地法勝. 現在前時. 則能修下. 下地

經數:一五四五

經名:阿毘達磨大毘婆沙論卷第四

頁數:一九

上      欄

法劣. 現在前時. 不能修上. 如劣朝勝非

勝朝劣. 此亦如是. 復次下地力劣依上而

修. 如力劣人依附强者. 上地力勝不依下

修. 如力勝人不依附劣. 復次下地屬上故.

上能修下. 上地不屬下故. 下不能修上.

如人屬他受他驅使. 不屬他者他不能

役. 復次若依上地. 入正性離生. 彼於下地

已得離染故能修下. 若依下地入正性離

生. 彼於上地未得離染. 設已離染不得自

在. 以不依彼入正性離生故. 由此下地不

能修上. 復次若於上地. 入正性離生. 彼

於下地已得故能修. 若依下地入正性離

生. 彼於上地未得故不修. 設已得者而不

在. 以不依彼入正性離生故. 復次下地

心上故上修下. 上地不心下故下不修上.

復次下地能斷上故. 上能修下. 上地不斷

下故下不修上. 復次下能辦上事故. 上須

修下. 上不能辦下事故下不修上. 復次

猶如六種守護法故. 謂三十三天. 懼阿素

洛. 安布六軍而自守護. 一依海住龍. 二堅

手天. 三持□天. 四□□天. 五四大王衆天. 六

三十三天. 若阿素洛. 從自宮出. 欲與諸天

興戰諍時. 依海住龍. 先與戰諍. 若龍能勝

阿素洛者. 餘五天軍無事而住. 若不能勝.

堅手天軍卽助其力. 若二能勝. 餘四天軍無

事而住. 若不能勝. 持□天軍復助其力. 若

三能勝. 餘三天軍無事而住. 若不能勝. □

□天軍復助其力. 若四能勝. 餘二天軍無事

而住. 若不能勝. 四大王軍復助其力. 若五

中      欄

能勝. 三十三天無事而住. 若不能勝. 三十

三天與前五軍. 相助戰諍. 令阿素洛退敗馳

走. 如是見道. 爲欲對治見所斷惑安布六

地. 一未至定乃至第六. 第四靜慮若依未至

定入正性離生. 未來唯修一地. 見道卽能

永斷見所斷惑. 其餘五地無事而住. 若依初

靜慮入正性離生. 未來便修二地. 見道相

助永斷見所斷惑. 其餘四地無事而住. 若

依靜慮中間入正性離生. 未來便修三地.

見道相助永斷見所斷惑. 其餘三地無事而

住. 若依第二靜慮入正性離生. 未來便修

四地. 見道相助永斷見所斷惑. 其餘二地

無事而住. 若依第三靜慮入正性離生. 未

來便修五地. 見道相助永斷見所斷惑第四

靜慮無事而住. 若依第四靜慮入正性離

生. 未來便修六地. 見道相助永斷見所斷

惑. 故依上地能修於下. 依彼下地不能

修上. 復次猶如依山六重池故. 謂從山

頂乃至於下. 有六泉池連次流注. 其最上

水流遍六池. 第二遍五第三遍四. 乃至第六

唯遍一池. 如是六地所起見道. 上能修下

下不修上

問頗有世第一法. 或尋相應非伺. 或伺相應

非尋. 或尋伺俱相應. 或尋伺俱不相應耶.

答有尋相應非伺者. 謂未至定初靜慮伺. 伺

與自性不相應故. 伺相應非尋者. 謂尋及

靜慮中間除伺. 餘心心所法. 尋伺俱相應

者. 謂未至定初靜慮中除尋伺. 餘心心所

法. 尋伺俱不相應者. 謂靜慮中間伺. 及上

下      欄

三靜慮心心所法. 幷一切隨心轉色. 心不相

應行. 問頗有世第一法. 非有尋有伺. 非無

尋唯伺. 非無尋無伺耶. 答有. 謂未至定初

靜慮伺. 彼非有尋有伺. 所以者何. 如品類

足說. 云何有尋有伺法. 答若法尋伺相應.

彼同雖尋相應而非伺故. 亦非無尋唯伺.

所以者何. 如品類足說. 云何無尋唯伺法.

答若法伺相應非尋. 彼伺唯尋相應非伺故

亦非無尋無伺. 所以者何. 如品類足說. 云

何無尋無伺法. 答若法尋伺不相應. 彼伺

唯伺不相應非尋故. 問頗有世第一法. 尋

伺不相應. 非非伺耶. 答有. 謂靜慮中間伺.

彼雖尋伺不相應. 而非非伺. 所以者何. 伺

自性故. 問頗有世第一法. 在有尋有伺地

與伺相應非尋耶. 答有. 謂尋彼唯與伺相

應故. 問頗有世第一法. 在無尋有伺地. 是

相應法. 非伺相應耶. 答有. 謂靜慮中間. 伺

彼與自性. 不相應故. 問頗有世第一法

在有尋有伺地. 而有三種. 謂有尋有伺. 無

尋唯伺. 無尋無伺耶. 答有有尋有伺者. 謂

未至定. 及初靜慮. 除尋伺. 餘心心所法. 無

尋唯伺者謂尋. 無尋無伺者. 謂隨心轉色. 心

不相應行. 問頗有世第一法. 在無尋唯伺

地而有二種. 謂無尋唯伺. 無尋無伺耶. 答

有無尋唯伺者. 謂靜慮中間除伺. 餘心心所

法. 無尋無伺者. 謂彼地伺. 及隨心轉色. 心

不相應行

世第一法. 當言樂根相應. 乃至廣說. 問何

故作此論. 答雖已說彼依地差別. 而未分

經數:一五四五

經名:阿毘達磨大毘婆沙論卷第五

頁數:二○

上      欄

別與何相應. 今欲分別. 如已知人所居宅

等而未知彼朋友伴侶. 此亦如是. 故作斯

論. 有作是說. 雖已顯示世第一法通在三

地. 而未說彼通在六地. 今顯彼與三根相

應. 欲令知彼通在六地. 分明現見如尙中

果. 由是因緣故作此論. 世第一法. 當言樂

根相應. 喜根相應. 捨根相應耶. 答應言或

樂根相應. 或喜根相應. 或捨根相應. 先已說

彼非欲界繫. 卽知不與憂苦相應. 是故唯

依三根作論. 雖總說彼三根相應. 而未

顯示相應差別. 故應復說差別之相. 云何

樂根相應. 答若依第三靜慮. 入正性離生.

彼所得世第一法. 然第三靜慮. 世第一法.

或樂根相應. 或不相應. 樂根相應者. 謂除樂

根. 餘心心所法. 不相應者. 謂卽樂根. 及隨心

轉色. 心不相應行. 今且說餘心心所法. 故

說彼與樂根相應. 云何喜根相應. 答若依

初二靜慮. 入正性離生. 彼所得世第一法. 然

初二靜慮世第一法. 或喜根相應. 或不相應.

喜根相應者. 謂除喜根. 餘心心所法. 不相

應者. 謂卽喜根. 及隨心轉色. 心不相應行. 今

且1說餘心心所. 故說彼與喜根相應. 云何

捨根相應. 答若依未至第四靜慮. 入正性離

生. 彼所得世第一法. 問何故不說靜慮中

間. 答此文應作是說. 若依未至靜慮中間

第四靜慮. 入正性離生. 彼所得世第一法.

而不爾者. 有何意耶. 答已說未至 應知.

亦說靜慮中間. 所以者何. 以未至聲亦

顯彼故. 俱是未至根本地故. 如大種蘊說.

中      欄

大種依何定滅. 答依四或未至故. 然此三

地. 世第一法. 或捨根相應. 或不相應. 捨根相

應者. 謂除捨根. 餘心心所法. 不相應者. 謂

卽捨根. 及隨心轉色. 心不相應行. 今且說彼

餘心心所. 故說彼與捨根相應. 問頗有世

第一法. 不與樂根喜根捨根相應耶. 答有.

謂彼隨心轉色. 心不相應行. 問頗有世第一

法是相應法而不與樂喜捨根相應耶. 答

有. 謂卽三根. 以彼不與自性他性根相應

故

*說一切有部發智大毘婆沙論*卷第四

阿毘達磨大毘婆沙論卷第五

五百大阿羅漢等造

*三藏法師玄□奉   詔譯

雜蘊第一中世第一法納息第一之四

世第一法. 當言一心多心耶. 乃至廣說. 問

何故作此論. 答雖已說彼相應差別. 而未

顯示現前多少. 今欲顯示2唯一刹那. 故

作斯論復次爲欲遮遣他宗義故. 如分別

論者執. 世第一法. 相續現前. 彼說相續總

有三種. 一時相續. 二生相續. 三相似相續.

世第一法. 雖無前二. 而有後一. 今欲遮遣

彼所執義顯世第一唯一念現前. 復次爲

令疑者得決定故. 謂先已說. 若心心所法.

爲等無間入正性離生. 是謂世第一法. 勿

有生疑. 如心所法旣有多種心亦應然.

下      欄

爲令彼疑得決定故. 顯心所法雖有多

種而心唯一. 由此因緣. 故作斯論. 世第一

法當言一心多心耶. 答應言一心. 問如前

已說. 未來修者. 亦得名爲世第一法. 是則

此法應有多心. 而言一心斯有何意. 答此

中但說現在前者故言一心. 問今於此中

何故不說未來修者. 答應說而不說者. 當

知此義有餘. 此中復有多復次釋. 前已說

故今不說之. 雖說一心而未釋義. 何故

此法非多心耶. 非但有言義則可了. 答從

此心心所法無間. 不起餘世間心唯起出

世心. 世間心者謂者漏墮有心. 卽所遮止第

二念等世第一法. 出世心者. 謂無漏斷有心.

卽所引起苦法智忍相應之心. 若當起餘

世間心者. 爲劣爲等爲勝. 無有是處. 爲

分別故假設斯問. 劣等勝者. 對前刹那. 但

有三故. 若當劣者. 應不能入正性離生. 何

以故. 非以退道能入正性離生故. 謂非衰

退[&FFFF]#悴墜落破壞之道能入正性離生. 要以

勝進增盛勇猛堅固之道. 能入正性離生

故. 若當等者. 亦不能入正性離生. 何以故.

先以此類道不能入正性離生故. 謂此初

後品類. 相似如初刹那. 有障□有留離. 無

勢3力故. 不能入正性離生. 後諸刹那亦

應如是如初刹那. 不能無間引起聖道. 後

諸刹那亦應如是. 品類同故. 則應究竟不

能證入正性離生. 如是應無解脫出離.

若當勝者. 先應非世第一法. 後方是世第

一法. 以世第一法聲. 顯最勝等義故. 問